CELEX: 62015FN0082
Language: hu
Date: 2015-05-26 00:00:00
Title: F-82/15. sz. ügy: 2015. május 26-án benyújtott kereset – ZZ kontra EBB

24.8.2015   
            
            
               HU
            
            
               Az Európai Unió Hivatalos Lapja
            
            
               C 279/59
            
         2015. május 26-án benyújtott kereset – ZZ kontra EBB
   (F-82/15. sz. ügy)
   (2015/C 279/75)
   Az eljárás nyelve: olasz
   
      Felek
   
   
      Felperes: ZZ (képviselők: L. Isola és G. Isola avvocati)
   
      Alperes: Európai Beruházási Bank
   
      A jogvita tárgya és leírása
   
   Egyrészt azon határozat megsemmisítése, hogy nem térítik meg a felperes 2007-ben igénybe vett lézerterápiája során felmerült költségeket, másrészt az EBB által ezt követően és ezzel összefüggésben 2014-ben hozott határozatok megsemmisítése.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a 2014. december 4-én közölt határozatot, valamint az összes ezzel összefüggő, azt követő vagy azt megelőző aktust, melyek között kétségkívül szerepelnek az EBB 2014. január 8-i, 2014. január 31-i, 2014. február 14-i, 2014. február 24-i, 2014. április 30-i és 2014. július 3-i levelei, valamint a 2008. február 26-i vélemény és a 2008 októberében Dr. M, az EBB orvosszakértője által kibocsátott vélemény és végül a Dr. S által 2014. október 6-án kibocsátott vélemény;
            
         
               —
            
            
               a Közszolgálati Törvényszék kötelezze az EBB-t 3  000 euró megtérítésére, amely megfelel a felperes által a 2007. október 29-én és 31-én, valamint 2007. november 21-én és 23-án végzett lézerterápiára fordított összegnek, valamint kötelezze a nem vagyoni károk méltányos, kamatokkal növelt összegű megtérítésére, valamint a megállapított összegek után az inflációból eredő értékcsökkenés megfelelő ellentételezésére;
            
         
               —
            
            
               másodlagosan a Közszolgálati Törvényszék kötelezze az Európai Uniót a kétértelmű rendelkezései miatt a felperest ért nem vagyoni károk megtérítéseként 3  000 euró kamatokkal növelt összegének és az inflációból eredő értékcsökkenésének megfelelő ellentételezéssel együtt történő megfizetésére;
            
         
               —
            
            
               a Közszolgálati Törvényszék az EBB-t és az Európai Uniót egyetemlegesen kötelezze a nem vagyoni károk megtérítésére, valamint az eljárási költségek viselésére.